stanford-oval/wikipedia huggingface dataset:
גר תושב
'גר תושב' במקרא

במקרא עם ישראל נתפס כגר תושב בעיני האל: 'והארץ לא תימכר, כי לי הארץ, כי גרים ותושבים אתם עמדי' (ויקרא כה:כג). כמו כן, זכויות הגר התושב הנוכרי נגזרות מכך 'כי גרים הייתם בארץ מצרים' (דברים י:יט),
נפוץ יותר הוא השימוש במושג 'גר תושב' בהקשר למיעוטים, שמוצאם משרידי האוכלוסייה שנשארה בארץ, או שבאו מחוץ לארץ ונספחו לשבטים, אשר חיו בשולי בני ישראל.
המקרא מבחין בין 'גר תושב', לבין 'אזרח' הנהנה מזכויות וחובות מלאות, לבין 'הנוכרי', שאין לו זיקה מיוחדת לרוב (דברים טו:ד). בתקופת שלטונו של עם ישראל היו מספר עמים שהיו בגדר של "גר תושב", למשל הגבעונים. ברבות הימים, נוספו עוד קטגוריות של נוכרים, אשר אימצו ממנהגי עם ישראל.
במקור, גרי תושב היו נטולי קרקע, או זכויות מקרקעין; ושימשו כשכירים. הם היו בעלי זכויות שוות לקבוצת הרוב, ומעמדם הכלכלי הושווה לזה של היתום והאלמנה. מתוקף כך, מחד גיסא הגר תושב היה זכאי ללקט ושכחה (ויקרא יט:לג, ויקרא כב:כב, דברים כט:יט); למעשר (דברים יד:כט), ולהשתתף בשמחת החג (דברים טז:יא). מאידך גיסא, נאסר להונות אותו (שמות כב:ב), לקפח את שכרו (דברים כד:יד), ולהטות איתו משפט (דברים כד). כמו כן, הותר לו להשתתף בקרבן פסח, בתנאי שהוא נימול (שמות יב:מז) - ולמעשה מעמדו היה מותנה בקיום חלק מהמצוות.
'גר תושב' בימי בית שני

לאחר גלות בבל, ופתיחת שערי היהדות בפני נוכרים נוצרה קטגוריה חדשה של גרים – זאת של ה'גר צדק'– וזאת מתוקף אותם הפסוקים המקראיים, המתייחסים לגר תושב (בבלי, שבועות לט:עא; מדרש הגדול לויקרא יט:לד). על פי יוסי לוי עם התפשטות היהדות בין הגויים בתקופה ההלניסטית, בעקבות ריבוי מופעי הגרות חלקו הדעות באשר למעמדם:
לפי דעה אחת, ההתקרבות ליהדות עומדת על היסוד המונותאיסטי. על פי דעה אחרת, היא כוללת מלבדו גם את חוקי המוסר הטבעיים, שבין אדם לחברה, סדרי חברה מתוקנים ותפישה הומניסטית של האדם והחי. ואילו דעה שלישית רואה כתנאי להנאה מיחסי המוסר החברתי של היהדות -קרבה כמעט מוחלטת לתורה ולמצוותיה.
כמו כן, במקום המושג 'גר תושב', הופיעו המושגים 'יראי ה", 'חסידי אומות העולם' וכן 'מתייהדים'. במקביל לכך, התפתחה גישה חשדנית כלפי הגרים (בבלי, יבמות קט:עב; ילקוט שמעוני, רות, סימן תרא). בתלמוד קיימות דעות שונות המגדירות גר תושב, הדעה המחמירה ביותר (אחרים) סבורה כי גר תושב הוא רק אדם, אשר קיבל עליו את כל המצוות חוץ מאיסור אכילת נבילה. הדעה המקילה ביותר היא שיטת ר' מאיר שמספיק שיקבל עליו רק איסור עבודה זרה. אולם הדעה שנפסקה להלכה (חכמים) גוי שקיבל על עצמו בבית דין, לפני שלושה דיינים, לקיים את שבע מצוות בני נח, נהיה גר תושב. לאחר הקבלה, יש חובה הלכתית לדאוג לחייו.
בהלכות גדולות מובא דעתו של רבי יהושע בן לוי, שנותנים לגר תושב שנה שלמה להפוך לגר צדק, ואם אינו מתגייר אזי נחשב כסתם גוי.
הגר תושב בימי הביניים

הרמב"ם המתבסס על התלמוד קובע כי כל עוד היובל אינו נוהג, אין מקבלים גר תושב, אשר לדידו אינו חייב, אלא בשבע מצוות בני נוח:
כל המקבל שבע מצוות ונזהר לעשותן, הרי זה מחסידי אומות העולם, ויש לו חלק לעולם הבא. והוא שיקבל אותן ויעשה אותן כפי שציוון הקב"ה. אבל אם עשאן מפני הכרע הדעת, אין זה גר תושב ואינו מחסידי אומות העולם ולא מחכמיהם
הרמב"ם מבחין בין גר תושב, הזהה בעיניו עם מושג 'חסיד אומות העולם' לבין 'חכם אומות העולם'. על פי שיטתו, גר תושב חייב בשבע מצוות בני נוח. בניגוד לרבי יהודה הלוי, הוא לא ראה באסלאם עבודה זרה (הכוזרי, מאמר א). יחד עם זאת, לשיטתו גוי שהרג יהודי, אפילו הוא רוצח בשוגג, חייב מיתה; וכך גם גר תושב שחשב שמותר להרוג גר תושב אחר, והרגו, נחשב קרוב למזיד וחייב מוות (משנה תורה לרמב"ם, ספר נזקים, הלכות רוצח ושמירת נפש, פרק ה', הלכה ד').
בניגוד לרמב"ם, בעקבות התפשטות הנצרות והאסלאם ומיגור האלילות, הרב מנחם המאירי, בעל בית הבחירה - קבע נחרצות כי:
כל שהוא מעממין הגדורים בדרכי הדת ועובדי האלוהות, על איזה צד, אף על פי שאמונתם רחוקה מאמונתנו... הרי הם כישראל גמור לדברים אלו... בלא שום חילוק
אמנם בימי הביניים דרכי ההתקשרות בין יהודים לגויים הוגבלו למקרים מיוחדים, ולא פקעו תקפם של חוקי ההתבדלות. ואולם המושג 'גדור בדרכי הדת' החליף את המושג 'גר תושב', ומקביל לרעיון של שבעה מצוות בני נוח. אשר לגרי הצדק, נקבע כדברי רש"י: '"כי גרים הייתם בארץ מצרים" - מום שבך אל תאמר לחברך הגר'; "כי אנוכי ה' אלוהיך" - אלוהיך ואלוהיו אני" (בבלי, בבא מציעא נט:עב).
גר תושב בעת החדשה

על פי יוסי לוי, מפרשים מסורתיים כמו שמואל דוד לוצאטו, בן אמוזג, רש"ר הירש (פירוש לשמות כב:כ)– ובעקבותיהם הרמן כהן, מרטין בובר וכן ליאו בק נטו להעניק לגר תושב מעמד השווה לזה של היהודי:
התורה לא רק משלימה עם ישיבתו של הנוכרי עובד כוכבים בארץ, אלא שמתוך דאגה אבהית היא דורשת מישראל להחזיק ולתמוך בו [...] הישראלי צריך להתייחס אל הנוכרי כאל גר כמו שנתגייר, או כאל תושב ובעל זכות ישיבה בארץ ישראל -בתנאי היחידי שלא ישתחווה לאלילים.
הגויים הקדמונים היו אוהבים רק את בני עמם, ולא הייתה הונאת הנוכרים נתעבת בעיניהם. לפיכך אמר כאן 'ואהבת לרעך כמוך'. התנהג עמו כמו שתחפוץ שינהגו אחרים עמך, אם היית גר
גר תושב כיום

על פי הרב רבינוביץ, מעיקר הדין משום שכיום היובל אינו נוהג, כיום אין דין של גר תושב. יחד עם זאת, הדיון בסוגיה זו עדיין ער ומושפע מהעולם החרדי ומאבקה במודרנה, משיח זכויות המיעוטים האוניברסליסטי, מהאתוס הציוני, מכך שקמה מדינת ישראל, ומתוצאות מלחמת ששת הימים.
עוד ב-1904 הרב אברהם יצחק הכהן קוק קיבל את דעתו של המאירי, לפחות לגבי המוסלמים. בעקבותיו, הרב יצחק אייזיק הלוי הרצוג פסק, שכיום כאשר "אומה שלמה" קיבלה על עצמה את שבע מצוות בני נח, כל האומה נחשבת 'גר תושב' – ומותר אם כן למכור קרקעות לערבים. על סמך שיטה זו היו שהכלילו בתוך קטגוריה זו אף קבוצות של ערבים נוצרים, והגדירו אותם כגר תושב. עוד הוסיף הרב הרצוג, שמתן זכויות מלאות למיעוטים הוא כורח במציאות של ימינו, שאם לא כן האומות לא יכירו בזכויות היהודים ובזכותם למדינה. אדרבה, לדידו קיים במדינת ישראל מצב של ברית בפועל בין יהודים ללא יהודים, הדומה לברית שהייתה קיימת בין עולי בבל לאומות שמצאו במקומם, בעת שיבת ציון. משלל שיקולים אלו, הרב הרצוג קבע כי אין המוסלמים והנוצרים בכלל האומות שעליהם גזרו חכמי התלמוד ולפיכך יש להם דין של גר תושב.
בעקבות הרב הרצוג, הלכו הרבנים הראשיים הרב עוזיאל והרב אונטרמן, אשר התירו יצירת מסגרת משפטית אחידה ליהודים וללא יהודים בארץ ישראל – על סמך שיקולים הלכתיים כ'גדורים בדרכי הדתות'[דרושה הבהרה], 'דינא דמלכותא דינא', 'דרכי שלום', וחשש מחילול השם.
לדברי הרב צבי יהודה הכהן קוק ההכרעה היא שלעניין לא תחנם די בשלילת עבודה זרה מתוך כל שבע מצוות בני נוח. מספר פעמים הוא אמר שהערבים יכולים להישאר בארץ בתור מיעוט, ושיש לפעול למיעוט השנאה בין היהודים ובין הערבים ולבטל כל קיפוח. הוא אף התנגד להקמת התנחלויות על קרקעות פרטיות.
בניגוד לרבנים הללו, הרב אברהם ישעיהו קרליץ, בעל 'החזון איש' סבר כי איסור מכירת הקרקע לגוי חלה גם היום, גם כשהדבר יכול להועיל לישראל. הרב בצלאל ז'ולטי הולך בעקבות הרמב"ם וגורס שבזמן שאין היובל נוהג, אין הכרה בגר תושב - במיוחד לאור העובדה, שהערבים לא קיבלו עליהם את מצוות בני נוח, לפני בית דין של ישראל.
ב-2017 ח"כ בצלאל סמוטריץ' הציע להקנות מעמד גר תושב לפלסטינים, שיבחרו להישאר בארץ ישראל כחלק מתוכנית ההכרעה שלו ליישוב הסכסוך הישראלי-פלסטיני.
ב-2018 פרסם הרב אליעזר מלמד בטורו שבעיתון בשבע דעה לפיה הדרוזים, הם בגדר גר תושב – וזאת משום שלגביהם הוכח בעשרות השנים האחרונות, שהם שותפים בהגנה על מדינת ישראל, ואף שומרים על שבע מצוות בני נוח. מנגד, לדעתו רבים מערביי ישראל המתגוררים בארץ אינם מקבלים את ריבונותו של עם ישראל על ארצו ואינם מקיימים שבע מצוות בני נח – חלקם בכך שהם משתפים פעולה עם המחבלים שעוברים על "לא תרצח", וחלקם בכך שאינם פועלים להעמידם לדין, כפי המצווה השביעית להעמיד בתי דין. ולכן חלק זה בערביי ישראל אינם נחשבים כגרים תושבים, ומצווה לגרשם מהארץ. אך כאשר מסיבות בינלאומיות ומוסריות אין אפשרות לגרשם, יש לעודד את הגירתם.
ראו גם

יהודי
גוי
לקריאה נוספת

יוסי לוי, גר-תושב. בתוך, ארתור א. כהן ופול מנדס-פלור (עורכים), אברהם שפירא (עורך המהדורה העברית), לקסיקון התרבות היהודית בזמננו:מושגים, תנועות, אמונות, הוצאת עם עובד, תל אביב, תשנ"ג, 1986. עמ' 77–85.
הערות שוליים

↑  משנה תורה לרמב"ם, הלכות איסורי ביאה, פרק י"ד, הלכה ז'
↑  תלמוד בבלי, מסכת עבודה זרה, דף ס"ד, עמוד ב'
↑  י' קויפמן, גולה ונכר, תל אביב, תשכ"ב, עמ' 209-256
↑  תלמוד בבלי, מסכת עבודה זרה, דף ס"ד, עמוד ב'
↑  ראו שולחן ערוך, יורה דעה, סימן קכ"ד, סעיף ב'.
↑  הלכות גדולות דף קנב
↑  משנה תורה לרמב"ם, ספר זרעים, הלכות שמיטה ויובל, פרק י', הלכה ט'
↑  תלמוד בבלי, מסכת ערכין, דף כ"ט, עמוד א'
↑  י' כ"ץ, בין יהודים לגויים, ירושלים, תשל"ז, עמ' 116-128
↑  ל' בק, מהות היהדות, ירושלים, תשכ"ה, עמ' 100
↑  הרב רבינוביץ' במאמרו "גר תושב בזמן הזה" מסביר את שיטת הרמב"ם שהוא מודה ל"חולקים" עליו בקבוצות של גוים שכבר נמצאות בארץ, וכך גם לפי הרמב"ם קבוצות שנמצאות כבר בארץ ושומרות שבע מצוות בני נח יוגדרו כגר תושב אפילו בזמן הזה.
↑  שיחות הרצי"ה - ארץ ישראל, 'הנכרי אשר בקרב הארץ', עמודים 112-121.
↑  הרב יעקב פילבר, הנכרי אשר בתוכנו, באתר ישיבה.
↑  רעיון גר תושב – המניעות והשאיפה, רביבים, באתר ישיבת הר ברכה
↑  במ"חעוזיאל, העכו"ם והנוכרי בדיני ישראל, התורה והמדינה, 1952; א"י אונטרמן, 'דרכי שלום והגדרתם', אור המזרח, תשכ"ה; י' גרשוני, 'נוצרים ומוסלמים לאור ההלכה', אור המזרח, תשכז; י' גרשוני, 'המיעוטים וזכויותיהם במדינת ישראל לאור ההלכה', תחומין ב', תשמ"א; ע' יוסף, 'החזרת שטחים מארץ ישראל במקום פקוח נפש', עוז ושלום ג, תשמ"ב.
ברנדון ג'ונס

| --- | --- |

 לידה:  7 במאי 1988 (בן 36) גרינסבורו, ארצות הברית 
 מדינה:  ארצות הברית ארצות הברית
 תקופת הפעילות:  מ-2009
 מקום לימודים:  Northeast Guilford High School 
 פרופיל ב-IMDb
 
ברנדון וויליאם ג'ונס (באנגלית: Brandon William Jones; נולד ב-7 במאי 1988) הוא שחקן, זמר ומפיק קולנוע אמריקאי.
ביוגרפיה

ג'ונס נולד בצפון קרוליינה כבן יחיד להוריו, במהלך התיכון היה ספורטאי פעיל, והיה חבר בנבחרות הפוטבול וההיאבקות.
ב-2009 עבר ללוס אנג'לס על מנת לפתח קריירת משחק, באותה שנה  הופיע בפרק של דרמת הנעורים "90210".
ב-2010 הצטלם לקמפיין של אברקרומבי אנד פיץ', שיחק בפרק של "חוק וסדר: לוס אנג'לס" (סדרת בת של "חוק וסדר"), וגם החל לשחק במספר פרקים של שקר לי,
ב-2011 שר בסינגל "Wanna be Known" של צמד המוזיקה האלקטרונית הגרמני "York".
מ-2011 ועד 2012 שיחק במספר פרקים של CSI. בשנת 2013 שיחק לצדם של פארקר יאנג ולולה גלאודיני בסרט הטלוויזיה "רוצח הריאליטי" ברשת לייפטיים.
סמנתה בי

| --- | --- |

סמנתה בי בשנת 2017
 לידה:  25 באוקטובר 1969 (בת 55) טורונטו, אונטריו, קנדה 
 שם לידה:  Samantha Anne Bee 
 מדינה:  ארצות הברית, קנדה 
 תקופת הפעילות:  מ-2000
 עיסוק:  קומיקאית, תסריטאית, מפיקה, פרשנית פוליטית, שחקנית
 מקום לימודים:  אוניברסיטת מקגיל  תיכון האמברסייד  George Brown College  York Memorial Collegiate Institute  אוניברסיטת אוטווה  George Brown Theatre School 
 בן או בת זוג:  ג'ייסון ג'ונס (2001–?) 
 צאצאים:  פייפר בי-ג'ונס, פלטשר בי-ג'ונס 
 מספר צאצאים:  3 
 פרסים והוקרה:  Canadian Comedy Award for Best Female Performance in a Feature  Canadian Comedy Award Winners for Comedians 
 פרופיל ב-IMDb
 
סמנתה אן בי (באנגלית: Samantha Anne Bee; נולדה ב-25 באוקטובר 1969) היא שחקנית, קומיקאית, תסריטאית, מפיקה, פרשנית פוליטית, ומנחת טלוויזיה קנדית-אמריקאית. בי קיבלה את פרסומה בבמה הבינלאומית ככתבת בתוכנית "הדיילי שואו עם ג'ון סטיוארט", בה היא הייתה הכתבת שהופיעה לאורך התקופה הארוכה ביותר. ב-2015, היא עזבה את התוכנית אחרי 12 שנים, כשקיבלה תוכנית טלוויזיה משלה, "פול פרונטל עם סמנתה בי".
ב-2017 מנה אותה טיים מגזין כאחת מ-100 האנשים המשפיעים ביותר בעולם ברשימה השנתית שלו, טיים 100.
ביוגרפיה

בי נולדה בטורונטו, אונטריו, בתם של דברה ורונלד בי. הוריה נפרדו זמן קצר לאחר לידתה, והיא גודלה במשך תקופה על ידי סבתא שלה, אשר עבדה כמזכירה בבית הספר הקתולי בו בי למדה.
לאחר שסיימה את לימודי התיכון, בי למדה לתואר ראשון במדעי הרוח באוניברסיטת מקגיל. היא לא הייתה מרוצה מן ההיצע שם, ועברה לאוניברסיטת אוטווה אחרי השנה הראשונה שלה. באוניברסיטת אוטווה, בי נרשמה לשיעור תיאטרון במחשבה שזה יהיה קל. הקורס הוביל אותה לגלות את אהבתה למשחק. מאוחר יותר, בי נרשמה לבית הספר לתיאטרון ג'ורג' בראון בטורונטו.
קריירה > התחלה

בי ניגשה לאודישנים בטורונטו בזמן שעבדה בתור מלצרית. בגיל 26, בי תיירה עם הפקה של "סיילור מון", בה היא שיחקה את התפקיד הראשי. במהלך מופע זה פגשה את מי שעתידה הייתה להינשא לו, ג'ייסון ג'ונס, שגם היה בצוות השחקנים.
בי הייתה אחת מארבע המייסדות של קבוצת הקומדיה מטורונטו, The Atomic Fireballs. כל חברות הלהקה היו נשים. מתוך מחויבות לתמיכה הדדית, בקבוצה ניסו לבצע כמה שיותר מהרעיונות אחת של השנייה.
קריירה > 2003-2014: "הדיילי שואו"

בי הפכה לכתבת בסדרה "הדיילי שואו עם ג'ון סטיוארט" ב-10 ביולי 2003 ששודרה בערוץ קומדי סנטרל. היא הייתה האישה היחידה בתפקיד זה עד שנת 2008, אז הצטרפה גם קריסטן שאל. היא גם הייתה הראשונה בתפקיד שלא הייתה אמריקאית. בי הפגינה יכולת לגרום לאנשים לעשות קריקטורות של עצמם—במיוחד בקטעים כמו "Kill Drill", שהיה על ציידים ומנהלים מחברות נפט שטענו שהם תומכי איכות הסביבה; ו-"Tropical Repression", על אד היני, פוליטיקאי מפלורידה שניהל את הקמפיין שלו במבוסס על התנגדות לזכויות להט"ב. היא פיתחה את הפינה הקבועה "Samantha Bee's So You Want To Bee A...", אשר הראה בדרך הומוריסטית איך להשיג סוגים שונים של עבודות, ועוד סדרות קטעים קבועים במהלך השנים.
היא קיבלה את התפקיד הראשי הראשון שלה בסרט קולנוע ב-2004 בסרט העצמאי הקנדי Ham & Cheese, אשר נכתב במשותף על ידי בעלה ג'ייסון ג'ונס ובו כיכבו הקומיקאים הקנדים סקוט תומפסון ודייב פולי. היא זכתה בפרס הקומדיה הקנדי עבור תפקיד זה. גם ג'ונס הצטרף לקאסט של "הדיילי שואו" ככתב ב-2005, שנתיים אחרי אשתו.
בדצמבר 2005, בתוכנית "האוריילי פקטור", ביל או'ריילי הראה קליפ של בי מ"הדיילי שואו" כדוגמה של "המלחמה על חג המולד", והציג אותו כמשהו ששודר לאחרונה. בקליפ הסאטירי, בי הזכירה שחג המולד הוא החג הדתי היחיד שהוא גם חג פדרלי, ואוריילי השתמש באמירה כדי לרדת על "החילוני סנטרל, סליחה, קומדי סנטרל". ג'ון סטיוארט, בתגובה, הזמין בתוכניתו את בי לדון בקליפ, והיא הגיעה לאולפן כשהיא באופן בולט בחודש השמיני להריונה (בניגוד לקליפ) אך התבדחה שאפשר לראות שזה קליפ ישן כי הגוונים בשיער שלה שונים, ואז הצהירה שאופס, המים שלה ירדו. הקליפ היה מהשנה הקודמת. בי זכתה בפרס הקומדיה הקנדי פעם נוספת ב-2005 על הופעת טלוויזיה, עבור עבודתה ב"דיילי שואו".
בין השנים 2008–2010, בי הרבתה להופיע בהופעות אורח בסדרות, בתפקידי דיבוב ובתוכניות משחקים ואירוח. ביניהם, עונה 20 של חוק וסדר, רחוב סומסום, "Bored to Death" של HBO, מסגד קטן בערבה, ועוד.
בי חיברה את הספר I Know I Am, But What Are You?, אשר יצא בשנת 2010. ב-2100 היא הפכה לכתבת בעלת הפז"ם הארוך ביותר ב"דיילי שואו", כשעברה את שיאו של סטיבן קולבר. באותה שנה, בי שיתפה פעולה עם חברתה הוותיקה אלאנה ארקין בכתיבת וניהול בלוג ההורות "Eating Over the Sink" עבור המגזין המקוון Babble. ב-7 באוקטובר 2014, בהיעדרו של ג'ון סטיוארט, היא אירחה את "הדיילי שואו" יחד עם ג'ונס.
קריירה > 2015–הווה: Full Frontal with Samantha Bee

בחודש מרץ 2015, הודיעה בי שהיא עוזבת את "הדיילי שואו" אחרי 12 שנים – כדי לארח תוכנית סאטירה חדשות משלה ברשת TBS. התוכנית החדשה שלה, Full Frontal with Samantha Bee, שודר לראשונה ב-8 בפברואר 2016. עם שידור הבכורה של התוכנית, בי הפכה לאישה הראשונה לארח תוכנית סאטירה לילית. בי גם יישמה תהליך גיוס שהיה מכוון להבטיח צוות יותר מגוון מאשר האופייני לתוכניות לילה קומיות. העונה הראשונה של Full Frontal זכה לשבחי המבקרים ובנובמבר 2016, הסדרה חודשה לעונה שנייה ב-2017.
בי היא מפיקה בפועל של סדרת קומדיה של TBS The Detour (2016–הווה), אשר היא יצרה עם בעלה, ג'ייסון ג'ונס. בסוף השנה הראשונה של Full Frontal, טיים מגזין מינה את בי כאחת מ-100 האנשים המשפיעים ביותר בעולם. ביולי 2017, קמפיין החולצות של בי "Nasty Woman" (בתגובה ומחאה לדבריו של טראמפ על הילרי קלינטון כשהיה מועמד לנשיאות) גייס מעל $1 מיליון דולר עבור ארגון Planned Parenthood, אשר איבד מימון תחת שלטונו של טראמפ. בינואר 2018, TBS חידשה את Full Frontal לעונה שלישית ורביעית, כך שתשודר לפחות עד 2020. החוזה של בי עם רשת טרנר תקפה עד שנת 2022.
קריירה > 2015–הווה: Full Frontal with Samantha Bee > סוגיית "Feckless cunt"

בפרק של Full Frontal ששודר ב-30 במאי 2018, בי הגיבה לציוץ של איוונקה טראמפ בו היא מופיעה יחד עם הילד שלה: "את יודעת, איוונקה, זו תמונה יפה שלך ושל הילד שלך, אבל תני לי רק לומר, כאמא אחת לחברתה: תעשי משהו לגבי מדיניות ההגירה של אבא שלך, יא כוסית חסרת תועלת (באנגלית: feckless cunt)! הוא מקשיב לך! תלבשי משהו צמוד עם מחשוף, ותגידי לאבא שלך פאקינג להפסיק עם זה". למחרת, בי התנצלה: "אני רוצה בכנות להתנצל בפני איוונקה טראמפ והצופים שלי על שימוש במילת גנאי כדי לתאר אותה בתוכנית שלי אמש. זה היה לא ראוי ולא נסלח. אני חציתי קו האדום, ואני מאוד מתחרטת על זה." בתגובה, צייץ הנשיא טראמפ בטוויטר: "למה הם לא מפטרים את סמנתה בי נטולת הכישרון על השפה הנוראית בתוכנית חסרת-הרייטינג שלה? סטנדרט כפול, אבל זה בסדר, אנחנו מנצחים, ונמשיך לעשות כן עוד הרבה זמן!" קתי גריפין, מישל וולף, שרה סילברמן, וג'ון סטיוארט הגנו על בי, וסטיוארט טען שהרבה מהזעם על הבדיחה הוא בעצם אסטרטגי ולא אמיתי. למופע היו פחות פרסומות לאומיות בשבוע שאחרי התקרית. בי החלה את התוכנית הבאה עם התנצלות לכל הנשים שהיא אולי העליבה, וביכתה שהשימוש במילה אחת האפילה על נושא מדיניות המעצר של ילדי מהגרים, אשר הייתה לב הביקורת. שבועיים אחרי השידור המקורי בה התנסחה בי באופן הזה, סטיבן קולבר סיים קטע בתוכניתו "לייט שואו עם סטיבן קולבר" על הפרדת משפחות בגבול עם המילים "אם אנחנו נותנים לזה לקרות בשמנו, אנחנו מדינה שהיא feckless... (אתנחתה)".
השפעות

בי מציינת את ג'ון סטיוארט בתור אחד המשפיעים העיקריים שלה, ובכמה ראיונות ציינה גם דמויות אחרות מעולם הקומדיה, ביניהם סטיב מרטין, דייוויד לטרמן, מרי טיילר מור, לוסיל בול, קרול ברנט, בטי וייט, וג'ואן ריברס.
חיים אישיים

בשנת 2001, בי נישאה לשחקן ג'ייסון ג'ונס, אותו פגשה לראשונה בשנת 1996. הם מתגוררים במנהטן, ניו יורק. הם הורים לשלושה.
בי מחזיקה באזרחות כפולה בין קנדה וארצות הברית, משהפכה לאזרחית אמריקאית ב-2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | האם אנד צ'יז | בת' גודסון |  |
| 2007 | אנדרדוג | המנהלת |  |
| 2008 | Coopers' Camera | ננסי קופר |  |
| 2008 | גורו האהבה | קופאית |  |
| 2009 | מה שעובד | אם בתחרות שחמט |  |
| 2009 | אמא במשרה מלאה | אליסון הופר |  |
| 2010 | דייט לילי | אישה בכיכר טיימס | ללא קרדיט |
| 2010 | פראי ועצבני | המנהלת בייקר |  |
| 2014 | רישיון נהיגה | דבי |  |
| 2015 | תפוס ת'אגוז | רייטץ' (דיבוב) |  |
| 2015 | אחיות | ליז |  |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 2000 | Real Kids, Real Adventures | שכנה | פרק אחד |
| 2003–2015 | הדיילי שואו | כתבת | 332 פרקים |
| 2003 | Jasper, Texas | קת'י | סרט טלוויזיה |
| 2005 | Odd Job Jack | לינדה קלהאן (דיבוב) | פרק אחד |
| 2006 | Love Monkey | קרול דולאק | פרק אחד |
| 2007 | Not This But This | דמויות שונות | גם מפיקה-שותפה |
| 2007 | מסגד קטן בערבה | ננסי לייטון | פרק אחד |
| 2007 | הצילו | סוכנת המדינה | פרק אחד |
| 2007 | Two Families |  | סרט טלוויזיה |
| 2009–2011 | משועמם עד מוות | רנה דלטון | 3 פרקים |
| 2010 | חוק וסדר | ונסה קרוויל | פרק אחד |
| 2010 | Love Letters | מליסה | סרט טלוויזיה |
| 2010–2012 | רחוב סומסום | אמא אווזה | 2 פרקים |
| 2011 | Michael: Tuesdays and Thursdays | ננסי סלייד | פרק אחד |
| 2012 | Good God | שנדי סאמרס | 9 פרקים |
| 2012–2017 | ההמבורגרים של בוב | פאם, האחות ליז (דיבוב) | 4 פרקים |
| 2013 | Bounty Hunters | סטייסי (דיבוב) | 13 פרקים |
| 2013–2014 | פיניאס ופרב | ליילה לוליברי, קולות נוספים | 2 פרקים |
| 2013–2017 | Creative Galaxy | אמא (דיבוב) | 22 פרקים |
| 2014 | The Michael J. Fox Show | ד"ר יאנג | פרק אחד |
| 2014 | הולך לכל הרוחות | דארסי | 2 פרקים |
| 2015 | Halal In The Family | וונדי | פרק אחד |
| 2015–2016 | Game On | גרי | 25 פרקים |
| 2016–הווה | פול פרונטל עם סמנתה בי | מנחה | גם יוצרת, תסריטאית, ומפיקה בפועל |
| 2016–2019 | העיקוף | אמא של נייט | 2 פרקים; גם יוצרת-שותפה, תסריטאית, מפיקה בפועל |
| 2022 | The Kids in the Hall | ג'יליאן |  |
פילמוגרפיה > טלוויזיה > במה

| שנה | כותרת | התפקיד | מקום | Ref>  |
| --- | --- | --- | --- | --- |
| 2009 | Love, Loss, and What I Wore | — | Westside Theatre |  |
רצח נוצרים על ידי המדינה האסלאמית

רצח נוצרים על ידי המדינה האסלאמית הוא רצח המוני שיטתי המבוצע על ידי המדינה האסלאמית (דאעש) כלפי נוצרים במזרח התיכון, אשר הוגדר על ידי האיחוד האירופי וארצות הברית כרצח עם. הרצח החל ב-2013, בתחילת מלחמת האזרחים בסוריה.
רקע

הבריחה ההמונית והגירוש של קהילות נוצריים מעיראק ומסוריה הם תהליכים, אשר החלו במהלך תחילת מלחמת עיראק בשנת 2003 עם התחלת ההתקפה של ארצות הברית והכוח הרב-לאומי, ולאחר מכן הוא החל במהלך תחילת מלחמת האזרחים בסוריה. מנהיגי הקהילה הנוצרית-אשורית בעיראק מעריכים שייתכן כי למעלה משני שלישים מהאוכלוסייה הנוצרית-אשורית העיראקית נמלטה מהמדינה או נעקרה מבית במהלך הפלישה בהובלת ארצות הברית, שנמשכה מ-2003 עד 2011. דיווחים מצביעים על כך ששכונות שלמות של אשור התנקו באזור ערים בגדאד ובצרה, וכי קבוצות ומיליציות מורדים סוניות איימו על נוצרים אשורים. בעקבות כך, שנתיים לאחר תום הסכסוך בעיראק, פרצה מלחמת האזרחים בסוריה אשר גרמה בין היתר לרדיפה דתית ותקיפה המונית אנטי נוצרית על ידי המדינה האסלאמית כלפי נוצרים במזרח התיכון.
באוקטובר 2014, הודעה שפרסמה סוכנות הידיעות האשורית הבין-לאומית טענה
כי מאז כיבוש מוסול ב-10 ביוני, דאעש גירשה 200,000 אשורים ו-150,000 יזידים מבתיהם, הרגה אלפי יזידים ואשורים, הרסה את כל הכנסיות במוסול ובזזה עיירות וכפרים שלמים שננטשו.
דאעש קבעה כללים דומים לנוצרים המתגוררים בערים ועיירות אחרות, כולל בירתו בפועל א-רקהדאעש גם סימנה בתים נוצריים באות nūn עבור Nassarah ("נוצרי"). כמה מבני דת נתפסו ולאחר מכן נהרסו, ובעיקר מנזר מאר בהנם.
עד 7 באוגוסט, דאעש כבשה את העיירות האשוריות בעיקר קרקוש (אנ'), תל קפה (אנ'), ברטלה (אנ') וקרמליש (אנ'), דבר שהוביל לבריחת התושבים. יותר מ-100,000 נוצרים עיראקים נאלצו לברוח מבתיהם ולהשאיר את כל רכושם מאחור לאחר שדאעש פלש לקרקוש ולערים הסובבות אותה במחוז מישורי נינווה שבעיראק.
תגובות

ב-2 וב-3 באוגוסט 2014, אלפי נוצרים-אשורים מהעולם המערבי מחו על רדיפת אחיהם הנוצרים-אשורים בעיראק ובסוריה, בדרישה ליצור מקלט בטוח למיעוטים במישורי נינווה בהנהגת האומות המאוחדות.
באוקטובר 2014, פעילת זכויות האדם הכורדית-דנית וידאד עקראווי הקדישה את פרס פפר הבין-לאומי לשנת 2014 "לכל קורבנות הרדיפה, במיוחד היזידים, הנוצרים וכל תושבי אזור קובנה." האב הכלדי הקתולי דאגלס אל. - באזי התבטא בחריפות נגד רצח העם.
בדצמבר 2015, באירוע בעירייה, כינתה שרת החוץ ה-67 של ארצות הברית, הילרי קלינטון, את הרדיפה השיטתית כרצח עם.
בפברואר 2016 הודיע לארס אדאקטוסון, חבר שוודי באיחוד האירופי על כך שנעשתה הצבעה באיחוד והוחלט פה אחד להכיר ברדיפה כרצח עם; "זה נותן לקורבנות הזוועות הזדמנות להחזיר את כבודם האנושי. זה גם אישור היסטורי לכך שהפרלמנט האירופי הכיר במתרחש ושהם סובלים מהפשע הנתעב ביותר בעולם, רצח עם".
רצח העם גרם למספר רב של נוצרים לשנות את דתם לאסלאם. רבים בעולם המערבי טוענים כי רצח העם הזה הוא הסיבה שבגללה האסלאם צומח בקצב מהיר משמעותית יותר מקצב הצמיחה של הנצרות.
ראו גם

הגירה של נוצרים מהמזרח התיכון
רדיפת קופטים במצרים
רצח העם הארמני
הערות שוליים

↑  Syria: Opposition Abuses During Ground Offensive, Human Rights Watch, ‏2013-11-19 (באנגלית)
↑  Features - Radio Free Europe / Radio Liberty, archive.ph, ‏2012-09-07
↑  "Iraq Christians flee as Islamic State takes Qaraqosh". BBC News (באנגלית בריטית). 2014-08-07. נבדק ב-2022-04-02.
↑  Increasing Calls for Military Intervention to Save Assyrians and Yazidis, www.aina.org
↑  Assyrians Demonstrate Worldwide Against ISIS Persecution, www.aina.org
↑  Assyrian Christians Protest In Sydney City Against Silent Genocide Taking Place In Iraq And Syria
↑  Michael Kaplan, ISIS Genocide Against Christians, Yazidis? European Parliament Recognizes Islamic State Targeting Religious Minorities, International Business Times, ‏2016-02-04
↑  'It's Genocide,' Europe Says of Christian Slaughter by ISIS, CBN News, ‏2016-02-04 (באנגלית)
↑  Stoyan Zaimov, Christian Post Reporter, Iraqi Priest Who Terrorists Smashed Face With Hammer: US Must Recognize Christian Genocide, The Christian Post, ‏2016-03-15 (באנגלית אמריקאית)
Q
רמ"ח איברים

רמ"ח אֵיבָרִים הוא מושג הנזכר בדברי חז"ל, ולפיו, בגוף הגבר ישנם 248 איברים, שהם בגימטריה רמ"ח. כאשר מתפללים על חולה נהוג לבקש שתהיה לו רפואה שלמה לכל רמ"ח איבריו ושס"ה גידיו. הביטוי "ברמ"ח איבריו" משמעותו גם שהאדם מלא כולו בעניין או בתוכן מסוים.
מקור הביטוי

הביטוי נזכר במשנה באהלות פרק א' משנה ח':”מָאתַיִים אֲרְבָּעִים וּשׁמוֹנָה אֵבָרִים בֳּאָדָם, שׁלוֹשִׁים בְּפִיסַת הָרֶגֶל, שִׁישָׁה בְּכָל אֶצְבַּע, עַשָׂרָה בַּקוּרְסָל, שׁנַיִים בַּשׁוֹק, חַמִישָׁה בָּאַרְכּוּבָה, אֶחָד בַּיָרֵך, וּשׁלוֹשָׁה בַּקַטְלִית, אֲחַת עֶשְׂרֵה צְלָעוֹת, שְׁלוֹשִׁים בְּפיסַת הַיָד, שִׁישָׁה בְּכָל אֶצְבַּע, שְׁנַיִים בַּקָנֶה, שְׁנַיִים בַּמַרְפֵּק, אֶחָד בַּזְרוֹעַ, וְאַרבָּעָה בַּכָּתֵף. מֵאָה וְאֶחָד מִזֶה, וּמֵאָה וְאֶחָד מִזֶה. וּשְׁמוֹנָה עָשָׂר חוּלְיוֹת בַּשִׁדרָה, תִּשׁעָה בָּרֹאשׁ, שְׁמוֹנָה בַּצַוָואר, שִׁישָׁה בְּמַפְתֵחַ שֶׁל לֵב, וַחַמִישָׁה בִּנְקָבָיו...”.
שיטת המנייה

בהבנה הפשוטה, שיטת מנייה זו של חז"ל אינה עולה בקנה אחד עם המקובל באנטומיה המודרנית, שכן אם נקביל זאת למספר העצמות (ההשוואה הנהוגה), הרי שעצמותיו של אדם (בוגר) כיום, הן 206. אכן, קיימות מספר השערות ופרשנויות להתאמת הדברים למציאות.